Cellulitis jẹ́ àkóràn kòkòrò àìlèfojúrí bacteria tí ó ní ṣe pẹ̀lú inú ipele awọ ara. Ó maa ń dojú kọ ipele tí ó wà láàrín inú àti ìta ara pẹ̀lú ìpele ibí olọ́rá nínú awọ ara. Àmì àti àpẹẹrẹ tí a fì lè mọ̀ pé àkóràn yìí ti wọ ara ní pípọ́n ròdòrodo ara tí ó sì maa ń fẹ̀ lẹ́yìn ọjọ́ díẹ̀. Àwọn ààlà ibí pípọ́n yìí kìí mú tí ó sì maa ń fa kí awọ ara wú. Tí wọ́n bá raá ojú ibẹ maa funfun ṣùbọ́n kò kìí rí báyìí ní gbogbo ìgbà. Ojú ibi àkóràn yìí maa ń dun ènìyàn lọ́pọ̀lọpọ̀. Nígbà míràn àwọn ibi tí omi ara maa ń gbà lè fi ara gba, tí ó sì lè fa ibà tàbí kí ó maa rẹ ènìyàn. Ẹsẹ̀ àti ojú ní ó sábà maa ń ràn, bí ó tilẹ̀ jẹ́ wípé kò sí ibi tí kò loè ràn lára. Ó maa ń sábà ran ẹsẹ̀ tí ara bá lè bó. Àwọn okùnfa míràn ní ìsanrajù àti ẹsẹ̀ wíwú, àti dídàrúgbó. Fún àkóràn ojú, kìí ṣe nípasẹ̀ ojú bíbó lásán.